杜銘

杜銘，字敬脩（敬修），四川成都府金堂縣人，軍籍，治《書經》，行三，明朝政治人物。

生平
國子生，四川鄉試第三十八名舉人，年二十七歲中式正統十年（1445年）乙丑科會試第一百三十二名，第二甲第十八名進士《正統十年乙丑科進士登科錄》。十一年十月授刑部河南司主事，歷本司员外郎、郎中，天順六年二月升雲南按察司副使，七年九月因听闻新任云南按察使吕囦死于半道，遂升本司試按察使，八年二月吕囦赴任至雲南，杜铭被召还京师。丁憂服闋，成化二年（1466年）正月復除貴州按察使，六年九月升湖廣左布政使，九年七月入为户部右侍郎，九月改任工部左侍郎，十年六月調刑部，十一年三月奉命往山西提督边备，十二年三月便道回籍，十七年五月以父亲杜聪去世离任。十九年十一月復任，九年秩满，二十一年四月升正二品俸，閏四月升工部尚书掌大理寺事，二十二年十月調任刑部尚書，為官廉政平允。孝宗即位，以御史姜洪劾其年例衰惫，进取弥笃，二十三年十月乞致仕，弘治九年七月卒，年七十八《明人傳記資料索引》：杜銘 ，字敬修，四川金堂人。正統十年進士，授刑部主事，累官刑部尚書，飭屬吏以人命至重，勿以喜怒用法，一時用刑，號稱平允，年七十八卒。《大明孝宗敬皇帝实录卷之一百十五》：弘治九年七月辛亥，致仕刑部尚书杜铭卒。铭字敬修，四川金堂县人。正统十年进士，授刑部主事，升员外郎、郎中、云南、贵州按察司副使、按察使、湖广左布政使、工部、刑部左右侍郎、工部尚书掌大理寺事，改刑部尚书。铭历官中外四十馀年，凡典刑狱，巡边徼，治工艺，所至究心。后以言官有言，遂乞休致，许之，仍赐宝镪，给驿以归。至是卒，年七十有八，讣闻，赐祭葬如例。铭为人详厚周慎，鲜有过举，俭朴之习，至老不渝云。。

家族
曾祖杜再禮；祖杜添禮；父杜榮聰；母楊氏。具慶下。兄勝剛；勝海，弟勝能；勝拳。

 参考资料 

Category:金堂人
Category:明朝刑部主事
Category:明朝刑部郎中
Category:明朝雲南按察司副使
Category:明朝貴州按察使
Category:明朝湖廣左布政使
Category:明朝户部右侍郎
Category:明朝工部左侍郎
Category:明朝刑部左侍郎
Category:明朝工部尚書
Category:明朝刑部尚書